36 a.C.n.


Eventa

Bellum civile Romanum
Pugna navali apud Mylas commissa Agrippae classis Sexto Pompeio superior fuit. Mox tamen Octavianus cum legiones post rem bene gestam in Siciliam traducere et Tauromenium obsidere vellet, mari ingentem  cladem accepit atque  vita periclitatus est.
 Tandem die 3 septembris Sextus Pompeius, Pompeianarum partium dux ultimus, a triumviris Caesare Octaviano et Aemilio Lepido, in primis tamen ob Marci Agrippae virtutem militarem, in Sicilia ante Naulochum navali pugna victus, in Asiam fugit.
  Caesar Octavianus Lepidum collegam in Sicilia exercitu et imperio spoliavit. Vitae tamen et bonis pepercit, et Circeios eum relegavit. Duo tantum "triumviri" reliqui fuerunt.

Bellum Parthicum
Per Armeniam iter faciens Marcus Antonius Mediam Atropatenen hostiliter invadit. Mox tamen Parthici equites novissimum agmen ex improviso consecuti impedimenta et duas legiones sustulerunt. Paulo post, infecta re, multis hominibus amissis, hieme appropinquante, Antonius in Armeniam redire coactus est.

Nati

Mortui